ප‍්‍රශ්නය : අගමැති රනිල් එක්ක තිබුණ ගැටුම දැන් ඉවරද? පිළිතුර : රනිල් වික‍්‍රමසිංහ එක්ක තිබුණ පළමුවැනි ගැටලූව තමයි ව්‍යවස්ථා සංශෝධනය. ව්‍යවස්ථා සංශෝධනයේදී බලාපොරොත්තු වුණේ ජනමත විචාරණයකට නොයන ව්‍යවස්ථා සංශෝධනයක්. නමුත් ඒකේ 8 වැනි පරිච්ෙඡ්දයේ හතරවැනි වගන්තියේ ජනාධිපතිවරයාගේ බලතල ප‍්‍රකාශයට පත් කෙරෙන ජේදය සම්පූර්ණයෙන්ම අගමැතිට බලතල යන විදිහට තමයි මාරු කරලා තිබුණේ. අපි දැනන් හිටියා ඒක කරන්න අමාරු වැඩක් කියලා. මේ ව්‍යවස්ථාව ඇතුළේ ඒක කරන්නනම් තුනෙන් දෙකේ බලයෙන් කරන්න බෑ. අනිවාර්යයෙන්ම ජනමත විචාරණයකට යන්න වෙනවා. රනිල් වික‍්‍රමසිංහට බලතල යන එක නොවෙයි එතැන ප‍්‍රශ්නය වුණේ. එමගින් රට අස්ථාවර වෙන එක. දැන් තියෙන මේ විධායක ජනාධිපති ක‍්‍රමය සම්පූර්ණයෙන්ම අහෝසි කරන්න අපි එකඟයි. හැබැයි රට ස්ථාවර කෙරෙන මැතිවරණ ක‍්‍රමයක් තිබිය යුතුයි. නමුත් මැතිවරණ ක‍්‍රමයක් ගේන්න සුළු පක්ෂ එකඟ නෑ. මනාප ක‍්‍රමය නැති කරන්න එකඟයි. අනුපාත ක‍්‍රමයයි මනාප ක‍්‍රමයයි අතර සහවාසයකට යන්න කවුරුත් එකඟයි. එතකොට මේ තියෙන සංයුතියමයි එන්නේ. එහෙම වුණාම පාර්ලිමේන්තුව ස්ථාවර නෑ. ඒ නිසා ඔය කියන ක‍්‍රමයකට යනකොටම රට අස්ථාවර වෙනවා. ඒ නිසා අපට රනිල් වික‍්‍රමසිංහ එක්ක තියෙන්නේ පෞද්ගලික ප‍්‍රශ්නයක් නොවෙයි. රට අස්ථාවරවීම සම්බන්ධ මතවාදී ප‍්‍රශ්නයක් තියෙන්නේ.